text: Pernille Vermund på stemmejagt i sin opstillingskreds
  08 maj 2019 kl. 09.14
  Onsdag morgen ankom Nye Borgerliges leder Pernille Vermund til valgkamp i Sydjyllands Storkreds.
  Efter to partileder-runder i København tog Nye Borgerliges leder Pernille Vermund onsdag morgen fat på valgkampen i Sydjyllands Storkreds, hvor hun stiller op i direkte kamp med Dansk Folkepartis formand Kristian Thulesen Dahl - og hun er kampklar.
  - Det er dejligt at møde folk på gaden efter de to runder i aftes med de andre partiledere i København, siger Pernille Vermund.
  Onsdag morgen uddelte Pernille Vermund foldere og mødte mulige vælgere på gaden i Vejle, Kolding og Haderslev -  alle tre steder med stor opbakning af lokale partifæller.
  